શરણાર્થીઓની બસ જ્યારે વિએના રોડ તરફ આગળ વધી રહી હતી ત્યારે લોકલ વોલિન્ટિયર્સે પાણીની બોટલ અને ફ્રૂટ્સ આપ્યા હતા. શરણાર્થીઓને રહેવા માટે નવું સ્થાન મળતાં તેમના ચહેરા પર તેની ખુશી જોવા મળી રહી હતી. બસ જ્યારે બોર્ડર ચેકપોઇન્ટથી આગળ વધી ત્યારે શરણાર્થીઓએ થેન્ક્યુ ઓસ્ટ્રિયા કહીને જોર જોરથી બુમો પાડી હતી. નોંધનીય છે કે, સીરિયાના ત્રણ વર્ષના એલન કુર્દીની દર્દનાક તસવીર દુનિયાની સામે આવ્યા બાદ સમગ્ર વિશ્વનું ધ્યાન શરણાર્થીઓ તેમજ તેમની સમસ્યાઓ તરફ ખેંચાયું છે.